Ruter endte med negativ bunnlinje i fjor, og viser i konsernregnskapet til et resultat etter skatt i 2018 på minus 29,58 millioner kroner, mot 500 millioner kroner året før.Kostnadene overgårSelskapet, som ble etablert som administrasjonsselskap for kollektivtrafikken i Oslo og Akershus i 2008, hadde totale kostnader på 8,50 milliarder kroner i fjor, mot 7,60 milliarder kroner i 2017.Hos morselskapet utgjør 6,00 milliarder kroner kostnader til tjenestekjøp og rutedrift. Ruter har kostnader på 2,99 milliarder kroner for bussdriften, 1,71 millioner kroner for T-bane, 0,90 milliarder kroner for trikk, 0,20 milliarder kroner for båt og tilsvarende for spesialskyss skole.«De største forklaringsvariablene knyttet til budsjettavviket er høyere billettinntekter, lavere kostnader til kjøp av busstjenester, høyere kostnader enn budsjettert til NSB-oppgjøret, samt høyere kostnader til drift av kollektivtransporttilbudet, blant annet relatert til nedskrivning og resultatføring av IT-kostnader», heter det i notene i årsregnskapet.Driftsresultat i fjor endte på minus 55,22 millioner kroner, mot 466,12 millioner kroner året før.Selskapet har ansvar for å planlegge, bestille og markedsføre kollektivtilbudet i regionen, og er en sammenslåing av tidligere AS Oslo Sporveier og Stor-Oslo Lokaltrafikk as.Høyere inntekterRuter, som er eid 60 prosent av Oslo Kommune og 40 prosent av Akershus fylkeskommune, hadde inntekter for fjoråret som beløp seg til 8,45 milliarder kroner, mot 8,07 milliarder kroner året før.Konsernregnskapet omfatter morselskapet Ruter AS og datterselskapet Konsentra AS, Trafikanten AS, AS Oslo Sporveier, Stor-Oslo Lokaltrafikk AS, Oslo og Akershus Trafikkservice, Norsk Reiseinformasjon AS og eiendomsselskapene Persveien Eiendom 1 AS, Persveien 23 AS og Persveien 34/36 Ans.